Տեղաշարժման դժվարություն ունեցող քաղաքացիների համար կուսակցության լուծումներն են՝ հանրային շենքերում ապահովել թեքահարթակներ, հասարակական տրանսպորտում շարունակել տեղադրել համապատասխան սարքավորումներ, հանրային տարածքներում ապահովել տեղաշարժման մատչելիություն, վերգետնյա և ստորգետնյա անցումներն ապահովել հատուկ սարքավորումներով և վերելակներով։ Ի դեպ, ՀՀԿ քարոզչական տեսահոլովակում պատկերված է նաև սայլակ օգտագործող (գուցե նաև միայն տեսահոլովակի համար) տղա, որին օգնում են օգտվել միակ վերելակ ունեցող վերգետնյա անցումից։